

REPUBLIKA HRVATSKA

KARLOVAČKA ŽUPANIJA

GRAD DUGA RESA

**G r a d s k o v i j e ć e**

KLASA: 021-05/19-01/02

URBROJ: 2133/03-01/09-21-

Duga Resa, 26. veljače 2021.g.

**Z A P I S N I K**

**34. redovne sjednice Gradskog vijeća Grada Duge Rese,**

**održane 26. veljače 2021. g., s početkom u 9 sati, u gradskoj vijećnici.**

Sjednicom Gradskog vijeća predsjeda predsjednik Gradskog vijeća Ivan Moguš. Otvorio je sjednicu i pozdravio nazočne.

Na sjednicu su pozvani:

- vijećnici Gradskog vijeća

- gradonačelnik Tomislav Boljar, koji je nazočan sjednici i zamjenicu gradonačelnika Katarinu

Srakočić, koja je opravdano izočna,

- zapovjednik Vatrogasne zajednice Grada Duge Rese Boris Škrtić i nazočan je sjednici,

- pročelnici upravnih odjela Grada Duge Rese i nazočni su:

- Helena Milković - Klokočki, pročelnica Gradske službe

- Mladen Rakočević, pročelnik Upravnog odjela za prostorno planiranje,

komunalno gospodarstvo, zaštitu okoliša i imovinu

- Kristina Luketić, pročelnica Upravnog odjela za gospodarstvo, društvene

djelatnosti, stambene, pravne i opće poslove

- Mira Fudurić-Kurelić, pročelnica Upravnog odjela za proračun, financije, javne

prihode i gradsku riznicu djelatnosti, stambene, pravne i opće poslove,

- vijećnici Županijske skupštine s područja Grada Duge Rese Helena Stojković, Damir Radinović i potpredsjednica Županijske skupštine Jadranka Golubić, nisu nazočni,

- ravnatelji i direktori tvrtki i ustanova u vlasništvu Grada, nazočni su:

- direktor tvrtke Komunalno Duga Resa d.o.o. Ivan Klokočki

- ravnateljica Gradske knjižnice i čitaonice Mirjana Bašić,

- ravnateljica Dječjeg vrtića Duga Resa Ana Božić,

- ravnatelj Pučkog otvorenog učilišta Duga Resa Igor Črnugelj,

- direktor Turističke zajednice područja Četiri rijeke Ivan Puškarić.

Opravdano je izočna direktorica tvrtke Čistoća Duga Resa d.o.o. Josipa Škrtić-Pucarević.

Na sjednicu Gradskog vijeća pozvani su predsjednik ogranka političke stranaka HSU Josip Sviličić i predsjednik Gradske organizacije Hrvatske narodne stranke Dražen Benković koji su nazočni sjednici.

Rad sjednice pratili su predstavnici medija.

Za vođenje zapisnika sjednici je nazočna administrativni referent Gradske službe Mirjana Duganić koju je predsjednik Gradskog vijeća zatražio da izvrši prozivku vijećnika.

Nakon izvršene prozivke utvrđeno je da su nazočni vijećnici: Marijo Popovački, , Miroslav Furdek, Mijo Ivanić, Anđelko Grman, Vjekoslav Tutek Zlatko Matičić Zlatko Matičić Branko Primužak, Ivan Moguš, Jasmin Sarvan i Marko Benić. Sjednici je nazočno 11 od 17 vijećnika Gradskog vijeća.

Ispričali su izostanak: Dijana Zadrović, Ljiljana Galić, Zlatko Grčić, Bruno Kurelić, Matija Katić, Ivana Čepuran i Borna Grgurić.

Sjednici je od 17 vijećnika Gradskog vijeća nazočno 10.

Za sjednicu Gradskog vijeća postoji tonski zapis.

Predsjednik Gradskog vijeća predložio dopunu dnevnog reda dostavljenog u pozivu za sjednicu sa točkama:

23./ Odluka o izmjeni Programa demografske obnove Grada Duge Rese, donošenje.

24./ Odluka o dopuni Odluke o mjerama pomoći lokalnom gospodarstvu i stanovništvu za ublažavanje posljedica izazvanih bolešću COVID-19, donošenje.

Predsjednik je otvorio raspravu o predloženom dnevnom redu sjednice. Vijećnici nisu mali primjedbi. Izvršeno je glasovanje. Dnevni red sjednice prihvaćen je jednoglasno s 10 glasova ZA.

**D n e v n i r e d**

Aktualni sat,

1./ Verifikacija zapisnika 33. sjednice Gradskog vijeća

2./ Odluka o donošenju Strategije upravljanja imovinom Grada Duge Rese za razdoblje 2021.-2027. godine, donošenje,

3./ Plan upravljanja i raspolaganja imovinom Grada Duge Rese za 2021. godinu, donošenje,

4./ Izvješće o izvršenju Programa građenja objekata i uređaja komunalne infrastrukture u Gradu Dugoj Resi za 2020. godinu, donošenje,

5./ Izvješće o izvršenju Programa održavanja komunalne infrastrukture u Gradu Dugoj Resi za 2020. godinu, donošenje,

6./ Odluka o ukidanju svojstva javnog dobra za dio k.č. broj 1631/1 u k.o. Donji Zvečaj, donošenje,

7./ Odluka o prihvaćanju Izvješća o izvršenju Plana djelovanja u području elementarnih nepogoda za 2020. godinu, donošenje,

8./ Provedbeni plan unapređenja zaštite od požara za područje Grada Duge Rese za 2021. godinu, donošenje,

9./ Odluka o redovitom godišnjem financiranju političkih stranaka i člana Gradskog vijeća Grada Duge Rese izabranog s liste grupe birača iz Proračuna Grada Duge Rese za 2021., donošenje,

10./ Statutarna odluka o izmjenama i dopunama Statuta Grada Duge Rese, donošenje,

11./ Poslovnička odluka o izmjenama i dopunama Poslovnika Gradskog vijeća Grada Duge Rese, donošenje,

12./ Pravilnik o provedbi postupaka jednostavne nabave, donošenje,

13./ Izvješće o radu Gradskog vijeća za 2020. godinu, donošenje,

14./ Plan rada Gradskog vijeća Grada Duge Rese za 2021. godinu, donošenje,

15./ Godišnje izvješće o radu Savjeta mladih za 2020. godinu, donošenje,

16./ Plan i program rada Savjeta mladih Grada Duge Rese za 2021. godinu, donošenje,

17./ Izvještaj o radu gradske uprave za 2020. godinu, donošenje,

18./ Izvješće o radu gradonačelnika za razdoblje srpanj-prosinac 2020. godine,

19./ Mišljenje o imenovanju mosta Zvečaj – Gornje Bukovlje, donošenje,

20./ Prijedlog za imenovanje sudaca porotnika Općinskog suda u Karlovcu, donošenje,

21./ Zaključak o usvajanju Izvješća o korištenju sredstava proračunske zalihe Grada Duge Rese za 2021. godinu, donošenje,

22./ Odluka o zaduženju Grada Duge Rese za ESIF kredit za javnu rasvjetu HBOR-a, donošenje.

23./ Odluka o izmjeni Programa demografske obnove Grada Duge Rese, donošenje.

24./ Odluka o dopuni Odluke o mjerama pomoći lokalnom gospodarstvu i

stanovništvu za ublažavanje posljedica izazvanih bolešću COVID-19, donošenje.

Aktualni sat.

Predsjednik Gradskog vijeća dao je riječ vijećnicima za pitanja.

Vijećnik Vjekoslav Tutek obratio se pitanjem građana vezano na odvoz komunalnog otpada. Od kad je počelo odvajanje otpada odvoz se sa 4 smanjio natri puta. Zanima ga zbog čega? Smatra da to nije u redu jer se smeće gomila, kontejneri se prepune i ima ga svugdje. Ako se već za jedan odvoz smanjuje vijećnik je predložio da se odvod vrši u konstanti i jednakim razmacima kako se kontejneri ne bi prepunili. Četrnaest dana od jednog do drugog odvoza je preveliki razmak, napomenuo je vijećnik u svom pitanju.

Vijećnik Jasmin Sarvan

1./ podsjetio je u obrazloženju svog pitanja na 31. sjednicu Gradskog vijeća, 12. točke dnevnog reda, kada je doneseno pozitivno Mišljenje na zahtjev o izvlaštenju zemljišta kamenolomu Zvečaj. Upoznao je s negativnim epitetima koji su se čuli o onim vijećnicima koji su glasovali ZA, posebno njemu. Iznosi zadovoljstvo informacijom koju je dobio da je tužba povučena i vjeruje da je pozitivno mišljenje vijećnika samo pozitivno djelovalo na stranke u ovom postupku što je ubrzalo njihov dogovor. Apelira na buduće vijećnike Gradskog vijeća da kod donošenja teških odluka odlučuju i glasuju u interesu Grada.

2./ a/ Pitanje je postavio u ime mještana MO Trešnjevka. Počeli su zemljani radovi na rotoru koji spajaju Trg hrvatskih mučenika, pothodnika i šetnice i zanima ga koliko je trošak te investicije?

b/ Vijećnika zanima odnos Grada i HŽ-a u dogovoru o izmještanju kolosijeka kojim bi se dobio prostor za urediti ga u prometnicu na koju bi se spojilo reciklažno dvorište, uredio parkirni prostor i postavila javna rasvjeta.

Vijećnik Miroslav Furdek postavio je pitanje gradonačelniku Tomislavu Boljaru da po osnovu poduzetih različitih mjera koje je Gradsko vijeće poduzelo svojim odlukama u zaštiti od bolesti COVID-19 vijećnika zanima, u grubo, financijski iznos za pomoći kroz različite mjere koje su pružene gospodarstvu i lokalnom stanovništvu (u oslobađanju plaćanja vrtića, komunalne naknade i dr.).

Vijećnik Anđelko Grman pitao je

1./ Kada će biti realiziran projekt izmuljivanja rijeke Mrežnice?

2./ Obzirom na najavljen početak rada reciklažnog dvorišta vijećnika zanima kada je otvorenje i da li su nastali kakvi problemi?

Potpredsjednik Gradskog vijeća Mijo Ivanić u svom pitanju istaknuo je važnost liječnika napomenuo je odnos prema doktorima za koje je mišljenja da nisu dovoljno cijenjeni i potplaćeni su. Takvim odnosom prema njima pitanje je njihovog ostanka u Gradu. Liječnici u Domu zdravlja imaju koncesije na prostor. Cijena je prema površinama bila svima ista. Karlovačka županija nekoliko puta je povećala cijenu po m2 prostora koji koriste liječnici. Najviša cijena je u Dugoj Resi, ne zna zašto? Ima li se o tome kakvih saznanja? Zbog čega?

Vijećnik Marko Benić pitanje je uputio pročelnici Kristini Luketić, a vezano na potres i nastale posljedice na objektima u gradu (stambenim zgradama u Kasaru i na Inzlu). Napomenuo je da građani misle da su to zgrade pod upravom Grada. Vijećnika zanima da li su dobiveni stanovi u Kasaru i s kojim zgradama Grad Duga Resa u Kasaru i na Inzlu upravlja. Postavlja pitanje isplativosti traženja zgrada od države, obzirom na njihovo stanje.

Što je sa zgradom FIN-e obzirom na katastrofalno i opasno stanje?

Vijećnik je svoje sljedeće pitanje postavio vezano na doneseni Program demografske obnove Grada Duge Rese za pomoć mladim obiteljima i objavljenog javnog poziva za iskazivanje interesa mladih za kupnju zemljišta za izgradnju obiteljskih kuća za mlade obitelji. Vijećnika zanima da li postoji mogućnost proširenja tih parcela na obronke Vinice da se spoji ulica prema Varošu ili pomoćnom stadionu, kakav je odaziv iskazivanjem interesa i ima li vezano na gradnju još kakvih mogućih pomoći mladima?

Nitko se od vijećnika više nije javio da postavi pitanja u aktualnom satu pa je predsjednik Gradskog vijeća dao riječ pročelnicima i gradonačelniku da odgovore vijećnicima.

Pročelnik Mladen Rakočević odgovorio je vijećniku Jasminu Sarvanu o uređenju spoju Trga hrvatskih mučenika i pothodnika. Pješačku šetnicu koju se intenzivno koristi, planira se asfaltirati. U tom dijelu zbog nedostatka parkirnih mjesta napraviti će se 17 parkirališnih mjesta. Radovi su u tijeku i u vrijednosti su cca 300.000,00 kn.

HŽ-u Infrastrukturi je upućen zahtjev za micanje tračnica kolosijeka. Napravljen je geodetski snimak i oni su se očitovali. Ići će se u izmicanje. Traže još jedan prometni projekat za koji treba geodetsku podlogu i provest je. Ne može reći koliko će za to trebati vremena. Služiti će i kao kratka obilaznica za vrijeme aglomeracije jer će biti zatvaranja pojedinih prometnih dionica.

Pročelnik Mladen Rakočević odgovorio je na pitanje vijećnika Anđelka Grmana da će se izmuljivanje rijeke Mrežnice napraviti u jesen. Uvjet je odrediti deponiju navoza, a što je dogovoreno sa župnikom da će biti na zemljištu u Svetom Petru koja je u vlasništvu crkve.

Pročelnica Helena Milković Klokočki potvrdila je saznanja da su nakon donesenog pozitivnog mišljenja na izvlaštenje u korist tvrtke koje je donijelo Gradsko vijeće vlasnici zemljišta s tvrtkom Arkada d.o.o. dogovorili otkup tih čestica zemljišta, a što je jako dobra informacija kako za poslovanje tvrtke tako i za lokalnu sredinu, proračun i vlasnike zemljišta koji su se dogovorili o cijeni.

Zgrada FIN-e je u vlasništvu RH. 2005. g. dana je Gradu Dugoj Resi u zakup, a Grad je dao u podzakup Gradskom društvu Crvenog križa Duga Resa i nekim poslovnim subjektima. Nastojalo se dogovoriti s državom o zgradi i eventuralnom darovanju (dijela koji je u zakupu) da Grad sam brine, održava i brine o zakupima , ali je stara i derutna, tu su i drugi državni korisnici i ulaskom u suvlasništvo s državom pitanje je koliko bi ona bila u lokalnoj sredini savjesna i koliko bi bio moguć dogovor o održavanju. Nismo sigurni da bi se to isplatili, a zakup je uredan i cijena nije visoka. Stranka SDP, odnosno pravni slijednici, rekli su da su sudjelovali u izgradnji i nisu suglasni da bi se u vlasništvo upisali isključivo Grad i država. Time bi se potaknula pravna bitka s našom područnom političkom strankom koja je u tome sudjelovala pa je darovanje stavljeno na čekanje.

Pročelnica Mira Fudurić-Kurelić odgovorila je na pitanje utjecaja mjera na proračun Grada. Donesena je odluka o oslobađanju plaćanja dječjeg vrtića (cca 2 mjeseca) što iznosi više od 400.000,00 kn. Grad je platio fiksne troškove umjesto roditelja. Za svako treće i više djece ne plaća se vrtić. U tom periodu bili su manji materijalni troškovi i ušteda, ali smanjene su plaće djelatnika gradske uprave, vrtića i ostalih proračunskih korisnika. Država je oslobodila plaćanje rente gospodarstvenika u dva navrata. Grad je oslobodio komunalne naknade, zakupa poslovnih prostora (terasa) i poreza na potrošnju koji je inače odlukom Gradskog vijeća smanjen na 1%. Cca pola miliona kuna odrazilo se na realizaciju proračuna.

Pročelnica Kristina Luketić odgovorila je na pitanje vijećnika Marka Benića o starom stambenom fondu u vlasništvu RH za koji je postupak vodi već dvije godine. Donijet je Program demografske obnove da se ima mogućnost dobiti stanove bez klauzule s mogućnošću prodaje s kojim sredstvima bi uredili ostale stanove (čija cijena uređenja bi iznosila 30 – 50.000,00 kn po stanu prema procjeni sudskog vještaka). Ističe rok upravljanja zgradama u Kasaru br. 4 i 8. Grad je tražio vlasništvo odnosno upravljanje nad zgradama. Uprava grada vodi postupak uklanjanja posljedica potresa. Dovršen je postupak prijave i unos svih prijavljenh oštećenih objekata (119) u pripisane obrasce. Ukupna štete je cca 8 miliona kuna. Sazvan je sastanak Povjerenstva. Daljnji postupak je izaći na teren i procijeniti štetu po zakonu koja se prijavljuje županiji i državi. Zgrada Kasar 2 dobila je crvenu naljepnicu. Grad je pomogao zbrinuti stanare, te zgrade. Neki su smješteni po privatnoj liniji, a neki u hotel na području grada. Troškove smještaja će snositi država, tako i za druge stanove u najmu u koje mogu biti smješteni. Ne može ih se naći na području Grada. Zahtjev za stanove u koje bi smjestili stanare iz Kasara 2 poslan je nadležnom Ministarstvu. Od raspoloživih 27 stanova traženi su oni bolji i takav konkretan zahtjev je poslan. Očekuje se sastanak.

Vezano na Program demografske obnove pročelnica je upoznala sa 6 nekretnina za prodaju. Primljeno je oko 5 iskazanih interesa za kupnju tog zemljišta. Ako bude više interesa susjedno zemljište je državno pa će se tražiti darovanje za daljnje građenje objekata. Pročelnica je upoznala s jednim upitom o tome da li se planira izgradnja stambene zgrade što do sada nije bilo interesa? Ako ga bude Grad je spreman za dogovore i realizaciju, odgovorila je pročelnica.

Gradonačelnik Tomislav Boljar dopunio je odgovore koje su dali pročelnici upravnih odjela. Najbitnijim je istaknuo da je sva nastala šteta na objektu zgrade i gradskoj vijećnici sanirana i pokrivena iz osiguranja. Obrazložio je poticajnu naknadu i potrebu dodatnog komuniciranja s građanima o razvrstavanju otpada. Uredba i nova Strategija na nivou Hrvatske određuje da bude što manje miješanog komunalnog otpada s ciljem odvajanja što veće količine i ne mogu biti 4 odvoza. Apelira na građane da odvajaju otpad. Objasnio je obvezu plaćanja poticajne naknade. Nema povećanja cijene odvoza smeća, ako nešto ne bude drugačije određeno.Gradonačelnik je najavio otvaranje reciklažnog dvorišta 08.03. (Kasni se zbog oboljelih od korone u Čistoći Duga Resa d.o.o.). Vjeruje da će se time olakšati građanima. Moći će se besplatno odlagati više od 40 vrsta otpada. Cilj je da staračka i samačka domaćinstva imaju što manju cijenu. U svom odgovoru gradonačelnik se osvrnuo na pozitivno Mišljenje o izvlaštenju i napomenuo da prilikom njegovog donošenja Grad nije bio protiv malog čovjeka. Trebalo ga je staviti u proceduru. Dogovorili su se u korist tvrtke i svih vlasnika zemljišta koji su u tom postupku. Grad nije protiv malog čovjeka, već se za svakog bori.

Gradnjom rotora nastoji se urediti cijela vizura Grada i kompletno urediti kolnik, nogostup i javna rasvjeta, a prije zime treba sanirati pothodnik. Poslije aglomeracije vjeruje da će cijela Duga Resa izgledati drugačije. Najavljeno je micanje petog kolosijeka. U tom dijelu planirana je lijepa prometnica s izlazom kod zgrade MUP-a kojom će Grad dobiti lijepu vizuru.

Cca pola miliona kuna iznosila je subvencija Grada Duge Rese građanima (najvećim dijelom roditeljima) i gospodarstvu u poduzetim mjerama zaštite od zaraze Corona virusom. Grad je oslobodio gospodarstvenike svime što je mogao. Spomenička renta nije gradski prihod. Država je u prošloj godini oslobodila plaćanja spomeničke rente, ove godine nije.

Gradonačelnik je podsjetio na sjednicu Vlade RH 06.12.2018.g. gdje je sve napravljeno da se ide na izmuljivanje rijeke Mrežnice na čemu zahvaljuje Županiji, nadležnom Ministarstvu i Hrvatskim vodama jer se Mrežnica pretvarala u baru. Potrebno je napraviti puno predradnji. Tada je odlučeno da će se dati stanovi Gradu Dugoj Resi. U tome pomaže i Karlovačka županija i traži sastanke u Ministarstvu državne imovine. 2,5 godine nisu dobiveni papiri o davanju stanova Gradu. U Gradu je 31 stan prazan. Želimo da grad bude uređen i uredan napomenuo je gradonačelnik. Za zgradu FIN-e plaća se najam, državna imovina je ruglo grada.

O cijeni najma za prostore koje koriste u Domu zdravlja razgovarano je s liječnicima i tražili su sastanak na nivou županije. Problem je liječničkog kadra, a naša Županija ima najveću cijenu najma prostora i iznosi cca 6,5 do 7.000,00 kn mjesečno/m2, dok drugdje iznosi 1.500,00 kn mjesečno/m2. Ispred Grada uputit će dopis i prijedlog Županiji da to uzmu u obzirom da liječnici ne odu, a drugi neće htjeti doći. Vjeruje da će to naša Županija uvidjeti i ići na korekciju cijena.

Vezano na Program demografske obnove i prodaji parcela za izgradnju gradonačelnik je upoznao da je od države traženo da i drugi dio u njihovom vlasništvu bude gradski. Napravili bi ulicu s komunalnom infrastrukturom i ulicom prema pripremljenim parcelama za izgradnju namijenjenih mladima po povoljnijim uvjetima. Za sada je nekoliko zainteresiranih iskazalo interes. Čuo je priče po gradu da te čestice Grad prodaje jer je to klizište za što tvrdi da nije. To je građevinsko zemljište koje ukoliko se proda bude opremljeno bod, odvodnjom, cestom, javnom rasvjetom i nije klizište.

1./ Verifikacija zapisnika 33. sjednice Gradskog vijeća,

Zapisnik je dostavljen vijećnicima uz poziv za sjednicu.

Predlagatelj je predsjednik Gradskog vijeća koji je otvorio raspravu o zapisniku. Vijećnici nisu imali primjedbi. Izvršeno je glasovanje. Jednoglasno s 10 glasova ZA donijet je zaključak

**Gradsko vijeće verificiralo je zapisnik 33. sjednice Gradskog vijeća, održane 30. prosinca 2020. g. u dostavljenom tekstu.**

2./ Odluka o donošenju Strategije upravljanja imovinom Grada Duge Rese za razdoblje 2021.-2027. godine, donošenje,

Prijedlog Odluke o donošenju Strategije obrazložen je u dostavljenim radnim materijalima uz poziv za sjednicu kojem je priložena i Strategija upravljanja imovinom Grada Duge Rese za razdoblje 2021. – 2027. g. na CD mediju.

Prijedlog se daje Gradskom vijeću na raspravu i donošenje u predloženom tekstu.

Predlagatelj je gradonačelnik, a izvjestitelj za predlagatelja je pročelnik Upravnog odjela za prostorno planiranje, komunalno gospodarstvo, zaštitu okoliša i imovinu Mladen Rakočević. Ukratko je upoznao sa strategijom temeljem koje se svake godine donosi Plan upravljanja i raspolaganja imovinom Grada Duge Rese, što je za 2021. g. u sljedećoj točci dnevnog reda.

Predsjednik Gradskog vijeća otvorio je raspravu. Vijećnici na predloženu Strategiju nisu imali primjedbi niti se javili za raspravu. Predsjednik je predložio zaključak i dao na glasovanje.

Prihvaćen je jednoglasno s 10 glasova ZA

**Gradsko vijeće donijelo je Odluku o donošenju Strategije upravljanja imovinom Grada Duge Rese za razdoblje 2021.-2027. godine, u predloženom tekstu.**

3./ Plan upravljanja i raspolaganja imovinom Grada Duge Rese za 2021. godinu, donošenje,

Predsjednik Gradskog vijeća upoznao je s točkom dnevnog reda za koju je prijedlog Plana upravljanja i raspolaganja imovinom Grada Duge Rese za 2021. g. dostavljen u radnim materijalima za sjednicu. Predlaže se Gradskom vijeću da se donese Plan u predloženom tekstu.

Predlagatelj je gradonačelnik, a izvjestitelj za predlagatelja pročelnik Mladen Rakočević kojem je predsjednik Vijeća dao riječ za obrazloženje.

Otvorena je rasprava za koju se vijećnici nisu javili pa je predsjednik predložio zaključak i dao na glasovanje. Prihvaćen je jednoglasno s 10 glasova ZA.

**Gradsko vijeće donijelo je Plan upravljanja i raspolaganja imovinom Grada Duge Rese za 2021. godinu, u predloženom tekstu.**

4./ Izvješće o izvršenju Programa građenja objekata i uređaja komunalne infrastrukture u Gradu Dugoj Resi za 2020. godinu, donošenje,

Izvješće je dostavljeno u radnim materijalima uz poziv za sjednicu. O Izvješću je raspravio Odbor za komunalno gospodarstvo, prostorno uređenje i zaštitu okoliša na sjednici održanoj 24. veljače.

Predlaže se Gradskom vijeću da provede raspravu i prihvati izvješće u dostavljenom tekstu..

Predlagatelj je gradonačelnik. Izvjestitelj za predlagatelja je pročelnik Mladen Rakočević kojem je predsjednik Gradskog vijeća dao riječ da upozna s izvješćem-

O izvješću je raspravio i nadležni odbor. Predsjednik je dao riječ predsjedniku odbora Zlatku Matičiću da upozna sa donesenim zaključkom. Odbor je raspravio o dostavljenim izvješćima za ovu i sljedeću točku dnevnog reda. Odbor je jednoglasno utvrdio dostavljena izvješća i predlaže Gradskom vijeću da ih prihvati.

Predsjednik Gradskog vijeća dao je riječ vijećnicima. Nitko se nije javio za raspravu pa je predsjednik dao prijedlog zaključka na glasovanje. Prihvaćen je jednoglasno s 10 glasova ZA.

**Gradsko vijeće donijelo je Izvješće o izvršenju Programa građenja objekata i uređaja komunalne infrastrukture u Gradu Dugoj Resi za 2020. godinu, u predloženom tekstu.**

5./ Izvješće o izvršenju Programa održavanja komunalne infrastrukture u Gradu Dugoj Resi za 2020. godinu, donošenje,

Izvješće je dostavljeno u radnim materijalima uz poziv za sjednicu. O Izvješću je raspravio Odbor za komunalno gospodarstvo, prostorno uređenje i zaštitu okoliša na sjednici održanoj 24. veljače. Predlaže se Gradskom vijeću da provede raspravu i prihvati izvješće u dostavljenom tekstu.

Predlagatelj je gradonačelnik. Izvjestitelj za predlagatelja je pročelnik Mladen Rakočević koji je istaknuo mala odstupanja u realizaciji programa.

Sa zaključkom nadležnog odbora vijećnike je upoznao u prethodnoj točci predsjednik odbora Zlatko Matičić.

Predsjednik Gradskog vijeća otvorio je raspravu u kojoj su sudjelovali vijećnik Mario Popovački i potpredsjednik Gradskog vijeća Mijo Ivanić.

U raspravama je skrenuta pažnja na pritužbe ljudi da se poslije zime ne nasipavaju pristupni putevi po mjesnim odborima i ne šišaju živice, te problem okretanja traktora na putu kod oranja i oštećenja koja nastaju, a svi poljski putevi u par navrata nasipani. Istaknuto je pitanje kako educirati i za to kazniti da se stalno za te potrebe ne osiguravaju sredstva.

Na istaknute probleme u raspravi odgovorio je pročelnik Mladen Rakočević. Podržao je raspravu vijećnika te upoznao s postupanjima po prijavama od strane predsjednika mjesnih odbora i građana.

Gradonačelnik Tomislav Boljar iznio je primjer dobre suradnje i pohvalio je predsjednike mjesnih odbora koji se javljaju i traže rješavanje njihovih potreba, a i nesuradnjom. Može početi nasipavanje samo treba simbioza između predsjednika mjesnih odbora i nadležnog upravnog odjela Grada. Sredstva za nasipavanje puteva osigurana i ne vidi razlog što to ne bi bilo realizirano. Svaki imovinsko pravno riješeni put mora se nasipati, napomenuo je gradonačelnik u svom odgovoru.

Na dostavljeno izvješće vijećnici nisu imali primjedbi. Zaključena je rasprava. Predsjednik je dao zaključak na glasovanje. Prihvaćen je jednoglasno s 10 glasova ZA

**Gradsko vijeće donijelo je Izvješće o izvršenju Programa održavanja komunalne infrastrukture u Gradu Dugoj Resi za 2020. godinu, u predloženom tekstu.**

6./ Odluka o ukidanju svojstva javnog dobra za dio k.č. broj 1631/1 u k.o. Donji Zvečaj, donošenje,

Predsjednik Gradskog vijeća upoznao je s točkom dnevnog reda za koju je obrazloženi prijedlog Odluke o ukidanju svojstva javnog dobra dostavljen je u radnim materijalima. Predlaže se Gradskom vijeću da donese odluku u predloženom tekstu.

Predlagatelj je gradonačelnik.

Izvjestitelj za predlagatelja je pročelnik Mladen Rakočević koji je ukratko obrazložio predloženu odluku i iznio razloge za njezino donošenje.

Predsjednik je otvorio raspravu za koju se nisu vijećnici javili pa je dao prijedlog zaključka na glasovanje. Prihvaćen je jednoglasno s 10 glasova ZA.

**Gradsko vijeće donijelo je Odluku o ukidanju svojstva javnog dobra za dio k.č. broj 1631/1 u k.o. Donji Zvečaj, u predloženom tekstu.**

***Iz vijećnice je izašao vijećnik Zlatko Matičić. Nazočno je 9 vijećnika.***

7./ Odluka o prihvaćanju Izvješća o izvršenju Plana djelovanja u području elementarnih nepogoda za 2020. godinu, donošenje,

U radnim materijalima dostavljen je prijedlog Odluke o prihvaćenju izvješća o izvršenju Plana djelovanja u 2020. g. koji je također dostavljen uz odluku. Predlaže se Gradskog vijeću njegovo prihvaćanje i donošenje Odluke u predloženom tekstu.

Predlagatelj je gradonačelnik. Izvjestitelj za predlagatelja je pročelnica Upravnog odjela za gospodarstvo, društvene djelatnosti, stambene, pravne i opće poslove Kristina Luketić kojoj je predsjednik dao riječ da ukratko upozna s izvješćem.

Otvorena je rasprava po točci dnevnog reda. Vijećnici se nisu javili za sudjelovanje u raspravi pa je predsjednik Vijeća predložio zaključak i dao na glasovanje. Prihvaćen je jednoglasno s 9 glasova ZA.

**Gradsko vijeće donijelo je Odluku o prihvaćanju Izvješća o izvršenju Plana djelovanja u području elementarnih nepogoda za 2020. godinu, u predloženom tekstu.**

8./ Provedbeni plan unapređenja zaštite od požara za područje Grada Duge Rese za 2021. godinu, donošenje,

Predsjednik je upoznao s točkom dnevnog reda. Provedbeni plan dostavljen je u radnim materijalima. Predlaže se Gradskom vijeću prihvaćanje u dostavljenom tekstu.

Predlagatelj je gradonačelnik. Predsjednik Vijeća dao je riječ izvjestitelju za predlagatelja Borisu Škrtiću, zapovjedniku Vatrogasne zajednice Grada Duge Rese.

Planom su navedene organizacijske mjere. U vatrogasnim postrojbama nije se ništa mijenjalo. Isti je broj operativnih članova. Zapovjednik je istaknuo najznačajnijim vatrogasnu opremu i tehniku koja je puno bolja u odnosu na prethodne godine. Problem im je navalno vozilo i navigacijski uređaji u vozilima, komunikacijski sustav veze (između vatrogasnih postrojbi i vatrogasaca) ove godine biti će završen. O ovom Provedbenom planu biti će sve detaljnije rečeno u izvješću o njegovoj provedbi.

Predsjednik Gradskog vijeća otvorio je raspravu o predloženom planu u kojoj je vijećnik Vjekoslav Tutek istaknuo potrebu uz navalno vozilo i vozilo koje će se moći na prikolici prevesti čamac s opremom na potrebno mjesto. Potreba je i za tehničkim vozilom. U organizaciji vježbi i praktičnog djelovanja treba ispraviti grešku. Nije Upravni odbor već zapovjedništvo.

Zapovjednik je na raspravu odgovorio. Sve rečeno je u dugoročnom planu. Financijski su ograničeni. Uz navalno u planu je i tehničko vozilo. Kupljeno je vozilo za zapovjednika koji se koristi i za prijevoz čamca na odredište. U petom mjesecu se očekuje donacija pick-up vozila za koji su osigurana sredstva za nadogradnju što su obvezni u godini dana to učiniti. Za to će biti dovoljno preostalih 100.000 kn iz prošle godine. Zapovjednik je potvrdio uočenu pogrešku koja će u čistopisu biti ispravljena.

Druge rasprave nije bilo pa je predsjednik predložio zaključak i dao na glasovanje. Prihvaćen je jednoglasno s 9 glasova ZA.

**Gradsko vijeće donijelo je Provedbeni plan unapređenja zaštite od požara za područje Grada Duge Rese za 2021. godinu, u predloženom tekstu.**

9./ Odluka o redovitom godišnjem financiranju političkih stranaka i člana Gradskog vijeća Grada Duge Rese izabranog s liste grupe birača iz Proračuna Grada Duge Rese za 2021., donošenje,

Prijedlog Odluke, s obrazloženjem dostavljen je u radnim materijalima, uz poziv za sjednicu. Predlaže se Gradskom vijeću donošenje u predloženom tekstu.

Predlagatelj je gradonačelnik, a izvjestitelj za predlagatelja pročelnica Gradske službe Helena Milković Klokočki kojoj je predsjednik Vijeća dao riječ. Pročelnica je u svom obrazloženju napomenula da se predložena odluka donosi na period do kraja mandata.

Predsjednik je otvorio raspravu. Nitko se nije javio za sudjelovanje pa je predsjednik dao prijedlog zaključka na glasovanje. Prihvaćen je jednoglasno s 9 glasova ZA.

**Gradsko vijeće donijelo je Odluku o redovitom godišnjem financiranju političkih stranaka i člana Gradskog vijeća Grada Duge Rese izabranog s liste grupe birača iz Proračuna Grada Duge Rese za 2021. godinu, u predloženim tekstu.**

10./ Statutarna odluka o izmjenama i dopunama Statuta Grada Duge Rese, donošenje,

11./ Poslovnička odluka o izmjenama i dopunama Poslovnika Gradskog vijeća Grada

Duge Rese, donošenje,

Predsjednik Gradskog vijeća upoznao je s točkom dnevnog reda. Radni materijal dostavljen je za točku dnevnog reda uz poziv za sjednicu.

Predlaže se Gradskom vijeću donošenje Statutarne odluke o izmjenama i dopuna Statuta Grada Duge Rese u dostavljenom tekstu.

O predloženim izmjenama dopunama raspravio je i Odbor za Statut i Poslovnik na sjednici održanoj 24. veljače, upoznao je predsjednik Vijeća.

Predlagatelj je gradonačelnik. Izvjestitelj za predlagatelja je pročelnica Gradske službe Helena Milković Klokočki kojoj je predsjednik dao riječ. Pročelnica objedinila obrazloženje i za točku 11. dnevnog reda, što je predsjednik Gradskog vijeća odobrio. Ukratko je upoznala sa potrebnim usklađenjem Statuta i Poslovnika Gradskog vijeća s novim Zakonom o lokalnoj i područnoj (regionalnoj) samoupravi i Zakonom o lokalnim izborima.

***U vijećnicu se vratio Zlatko Matičić. Nazočno je 10 vijećnika.***

Izvjestitelj za odbor je predsjednik odbora Branko Primužak. Odbor je utvrdio Statutarnu odluku o izmjenama i dopunama Statuta Grada Duge Rese i Poslovničku odluku o izmjenama i dopunama Poslovnika Gradskog vijeća, u predloženom tekstu i predlaže Gradskom vijeću njihovo donošenje.

Predsjednik Gradskog vijeća otvorio je raspravu. Nitko od vijećnika nije se javio za sudjelovanje. Predsjednik je dao prijedlog zaključaka za točke 10. i 11. na glasovanje. Prihvaćeni su jednoglasno s 10 glasova ZA

**Gradsko vijeće donijelo je Statutarnu odluku o izmjenama i dopunama Statuta Grada Duge Rese, u predloženom tekstu.**

**Gradsko vijeće donijelo je Poslovničku odluku o izmjenama i dopunama Poslovnika Gradskog vijeća Grada Duge Rese, u predloženom tekstu.**

12./ Pravilnik o provedbi postupaka jednostavne nabave, donošenje,

Pravilnik o provedbi postupka jednostavne nabave dostavljen je uz poziv za sjednicu. Predlaže se donošenje u predloženom tekstu. Predsjednik je uvodno upoznao s točkom.

Predlagatelj je gradonačelnik. Izvjestitelj za predlagatelja je pročelnica Gradske službe Helena Milković Klokočki.

Predsjednik Gradskog vijeća dao je riječ pročelnici da obrazloži predloženi Pravilnik.

Pročelnica je upoznala da Zakon o javnoj nabavi daje mogućnost jedinicama lokalne samouprave veličine proračuna kao što je naš pojednostavljenje postupka nabave roba, radova i usluga. Predložena je nabava do 50.000,00 kn izdavanjem narudžbenice, za procijenjenu vrijednost veću od 50.000,00 kn, a manje od 70.000,00 kn bez PDV-a, da upravno tijelo koje traži izvršenje nabave zatraži najmanje tri ponude. Za nabave roba i usluga procijenjene vrijednosti jednake ili veće od 70.000,00 kn bez PDV-a, a manje od 200.000,00 kn bez PDV-a, odnosno nabava radova procijenjene vrijednosti jednake ili veće od 70.000,00 kn bez PDV-a, a manje od 500.000,00 kn bez PDV provodi se pozivanjem ponuditelja na dostavu ponuda. Novim predloženim Pravilnikom o provedbi postupka jednostavne nabave propisuje se za provođenje postupka jednostavne nabave i pregovarački postupci bez prethodnog pozivanja ponuditelja na nadmetanje sukladno zakonskim uvjetima; propisana su izuzeća od primjene propisanih postupaka jednostavne nabave; za odabir najpovoljnije ponude osim kriterija niže cijene propisuje se i kriterij ekonomski najpovoljnije ponude. Pravilnikom su predložene određene proceduralne izmjene, u odnosu na dosadašnji pravilnik, u tehničkom provođenju postupaka nabave unutar samih gradskih upravnih tijela s ciljem učinkovitijeg, lakšeg i bržeg provođenja samih postupaka.

Pročelnica je ukratko obrazložila svaki od postupaka nabave.

Obzirom na potrebne nabave upravnog odjela koji za to ima najviše potreba pročelnica je naglasila da nema zapreke da se nabava i do 70.000,00 kn izvrši direktno narudžbenicom ili ugovorom ako je usluga nešto složenija, bez pozivanja gospodarskih subjekata za dostavu ponuda. Pročelnica je predložila da na narudžbenicu ostane do iznosa od 70.000,00 kn, bez traženja tri ponude.

Predsjednik je otvorio raspravu o predloženom pravilniku u kojoj je vijećnik Vjekoslav Tutek podržao predloženi pravilnik i predložio da se poveća mogućnost ugovaranja roba, radova i usluga narudžbenicom sa 70.000,00 na 100.000,00 kn, a iznad 100.000,00 kn do 200.000,00 kn da se provodi javna nabava da si ne kompliciramo postupak, svjesni da su cijene robe i usluga povećane. Istaknuo je problem da o ponudama odlučuju ljudi koji nisu stručni. Istaknuo je primjer iz prakse da na pozive za dostave ponuda nekad firme neće poslati svoju ponudu.

Pročelnica je na prijedlog vijećnika odgovorila da zbog veličine proračuna iznos nabave za koji je vijećnik predložio povećanje ne može prijeći iznos od 70.000,00 kn.

U raspravu se uključio vijećnik Miroslav Furdek i pročelnica Mira Fudurić Kurelić čiji upravni odjel provodi javne nabave. U raspravi su podržali predloženi pravilnik i prijedlog vijećnika Vjekoslava Tuteka. Pročelnica je pohvalila prijedlog pravilnika koji je izradila pročelnica Helena Milković Klokočki i predložila da se jednostavna nabava male vrijednosti provodi po odluci gradonačelnika zbog provedbe projekata EU da se pravilnikom da mogućnost provođenja postupka jednostavne nabave velike vrijednosti i za manje iznose ako je takav postupak zahtijevaju neki od projekata koji se provode i slično.

Vijećnik Miroslav Furdek predložio je da pročelnica Helena Milković Klokočki temeljem prijedloga izmjene iste formulira u odredbe Pravilnika, a što je pročelnica u prijedlogu članka 8. izmijenila prema prijedlogu iz rasprave, predloženi članak 9. bi bio brisan, a članci 10. – 27. postali bi članci 9. do 26. Pravilnika.

Druge rasprave o predloženom pravilniku nije bilo. Predsjednik Gradskog vijeća dao je prijedlog zaključka na glasovanje. Prihvaćen je jednoglasno s 10 glasova ZA

**Gradsko vijeće Grada Duge Rese donijelo je Pravilnik o provedbi postupaka jednostavne nabave s time da u članku 8. točke VII jednostavna nabava male vrijednosti tekst „jednake ili manje od 50.000,00 kn“ izmijeni tekstom „do 70.000,00 kn“ i dopuni novim stavkom koji određuje da se jednostavna nabava male vrijednosti provodi po odluci gradonačelnika postupak propisan za jednostavnu nabavu velike vrijednosti ukoliko je takav postupak uvjetovan pravilima određenog projekta i slično.**

**Predloženi članak 9. se briše, a članci 10. – 27. postaju članci 9. do 26. Pravilnika.**

13./ Izvješće o radu Gradskog vijeća za 2020. godinu, donošenje,

14./ Plan rada Gradskog vijeća Grada Duge Rese za 2021. godinu, donošenje,

Izvješće o radu Gradskog vijeća dostavljeno je u radnim materijalima, uz poziv za sjednicu. Nositelji izrade izvješća su svi gradski upravni odjeli i Gradska služba, svaki u svom resoru nadležnosti. Predlaže se Gradskom vijeću prihvaćanje dostavljenog izvješća o radu za 2020. g.

Izvjestitelj za predlagatelja je pročelnica Gradske službe Helena Milković Klokočki koja je u obrazloženju objedinila izvješće o radu Gradskog vijeća za 2010. g. i dostavljeni Plan rada Gradskog vijeća Grada Duge Rese za 2021. g. koji je također dostavljen u radnim materijalima.

Predsjednik Gradskog vijeća otvorio je raspravu o dostavljenom izvješću o radu za 2020. g. i planu za 2021. g. Vijećnici se nisu javili za sudjelovanje. Predsjednik je predložio zaključke za točku 13. i 14. dnevnog reda i dao na glasovanje. Prihvaćeni su jednoglasno s 10 glasova ZA.

**Gradsko vijeće prihvatilo je Izvješće o radu Gradskog vijeća za 2020. godinu, u predloženom tekstu.**

**Gradsko vijeće donijelo je Plan rada Gradskog vijeća Grada Duge Rese za 2021. godinu, u predloženom tekstu.**

15./ Godišnje izvješće o radu Savjeta mladih za 2020. godinu, donošenje,

16./ Plan i program rada Savjeta mladih Grada Duge Rese za 2021. godinu, donošenje,

Izvješće o radu Savjeta mladih za 2020. g. dostavljeno je u materijalima, uz poziv za sjednicu. Predlaže se njegovo prihvaćanje, upoznao je predsjednik Gradskog vijeća.

Za predlagatelja, Savjet mladih Grada Duge Rese, predsjednik Gradskog vijeća dao je riječ pročelnici Gradske službe Heleni Milković Klokočki koja je predložila predsjedniku da obrazloži 15. i 16. točku dnevnog reda, koje se odnose na rad Savjeta mladih što je on odobrio.

U radnim materijalima Prijedlog Plana i programa rada Savjeta mladih Grada Duge Rese za 2021. g. također je dostavljen u radnim materijalima, uz poziv za sjednicu. Predlaže se Gradskom vijeću da ga donese u predloženom tekstu. Pročelnica je ukratko upoznala s izvješćem i planom.

Predsjednik Gradskog vijeća otvorio je raspravu o izvješću i predloženom planu i programu. Vijećnici nisu imali primjedbi niti se uključili u raspravu.

Predsjednik je predložio zaključak za točku 15. i 16. dnevnog reda i dao na glasovanje. Prihvaćen je jednoglasno s 10 glasova ZA.

**Gradsko vijeće donijelo je Godišnje izvješće o radu Savjeta mladih za 2020. godinu, u predloženom tekstu.**

**Gradsko vijeće donijelo je Plan i program rada Savjeta mladih Grada Duge Rese za 2021. godinu, u predloženom tekstu.**

17./ Izvještaj o radu gradske uprave za 2020. godinu, donošenje,

Izvješće o radu gradske uprave za 2020. g. dostavljeno je u radnim materijalima, uz poziv za sjednicu. Predlaže se Gradskom vijeću da ga prihvati.

Predlagatelj je gradonačelnik, a izvjestitelji za predlagatelja pročelnici gradskih upravnih odjela, ako vijećnici smatraju potrebnim za dodatno obrazloženje.

Predsjednik je otvorio raspravu o izvješću. Nitko se nije javio za sudjelovanje. Predsjednik je predložio zaključak i dao na glasovanje. Prihvaćen je jednoglasno s 10 glasova ZA.

**Gradsko vijeće donijelo je Izvještaj o radu gradske uprave za 2020. godinu, u predloženom tekstu.**

18./ Izvješće o radu gradonačelnika za razdoblje srpanj-prosinac 2020. godine,

Izvješće o radu gradonačelnika dostavljeno je u radnim materijalima, uz poziv za sjednicu. Predlagatelj je i izvjestitelj gradonačelnik. Na pitanje predsjednika o potrebi dodatnog usmenog obrazloženja gradonačelnika vijećnici

O izvješću o radu gradonačelnika se ne glasuje pa je predsjednik konstatirao

**Gradsko vijeće primilo je na znanje Izvješće o radu gradonačelnika za razdoblje srpanj – prosinac 2020. g.**

19./ Mišljenje o imenovanju mosta Zvečaj – Gornje Bukovlje, donošenje,

Prijedlozi za imenovanje mosta Zvečaj – Gornje Bukovlje, sa uvodnim obrazloženjem točke, za davanje mišljenja Gradskog vijeća o imenovanju mosta dostavljen je u radnim materijalima.

Predlagatelj je Odbor za izbor i imenovanje koji je raspravio o prijedlogu imenovanja mosta na sjednici održanoj 23. veljače.

Izvjestitelj za predlagatelja je pročelnica Helena Milković Klokočki kojoj je predsjednik Gradskog vijeća dao riječ. Pročelnica je upoznala s dva dobivena prijedloga za imenovanje mosta Zvečaj-Gornje Bukovlje. Jedan je da bude „Most 137. brigade ZNG/HV“, a drugi „Most časničkog namjesnika Borisa Krivačića.“ Mišljenje o prijedlogu imenovanja koje donese Gradsko vijeće podnosi se Županijskoj skupštini u čijoj je nadležnosti donošenje konačne odluke. Most se nalazi na području dvije jedinice lokalne samouprave i potrebno je Županijskoj skupštini dostaviti prethodna mišljenje predstavničkih tijela tih jedinica lokalne samouprave.

Izvjestitelj za Odbor za izbor i imenovanja je predsjednik odbora Branko

Primužak. Odbor je raspravio o prijedlozima za imenovanje mosta. S 3 glasa ZA, 2 UZDRŽANA glasa Odbor predlaže Gradskom vijeću da most ima naziv „Most 137. brigade ZNG/HV“. Predsjednik je istaknuo da je u 137. brigadi bilo 5780 ljudi i jedina nema obilježje. Ovime bi bila izražena zajednička počast svima, bez izdvajanja.

Doneseno Mišljenje upućuje se Karlovačkoj županiji. Konačnu odluku o imenovanju mosta donijet će Županijska skupština.

Predsjednik je otvorio raspravu. Vijećnici nisu istaknuli drugi prijedlog pa je predsjednik Gradskog vijeća dao prijedlog odbora za imenovanje mosta dao na glasovanje. ZA je glasovalo 9 vijećnika, 1 je bio UZDRŽAN u glasovanju.

**Gradsko vijeće donijelo je Mišljenje o imenovanju mosta Zvečaj – Gornje Bukovlje, u predloženom tekstu.**

**Predlaže se ime mosta „Most 137. brigade ZNG/HV“.**

20./ Prijedlog za imenovanje sudaca porotnika Općinskog suda u Karlovcu, donošenje,

Prijedlog Odluke o prijedlozima kandidata za suce porotnike Općinskog suda u Karlovcu dostavljen je u radnim materijalima, uz poziv, upoznao je uvodno predsjednik Gradskog vijeća. O prijedlogu imenovanja raspravio je na sjednici 23. veljače Odbor za izbor i imenovanja, koji je predlagatelj.

Izvjestitelj za predlagatelja je pročelnica Gradske službe Helena Milković Klokočki, a izvjestitelj za Odbor za izbor i imenovanja je predsjednik Branko Primužak.

Predsjednik je dao riječ pročelnici koja je upoznala nazočne da nije bilo zaprimljenih prijedloga za imenovanje sudaca porotnika, a dopisom su traženi prijedlozi. Vjerojatno je tome razlog što ljudi nisu motivirani, male su naknade, ali i odgovornost.

Predsjednik odbora Branko Primužak potvrdio je da do sjednice odbora nije dostavljen niti jedan prijedlog za imenovanje, eventualno da ih predloži Gradsko vijeće.

Predsjednik Gradskog vijeća otvorio je raspravu. Odbor za izbor i imenovanja niti vijećnici nisu iznijeli niti jedan prijedlog za imenovanje sudaca porotnika, konstatirao je predsjednik Gradskog vijeća.

**Gradsko vijeće Grada Duge Rese za suce porotnike Općinskog suda u Karlovcu nije predložilo niti jednog kandidata.**

21./ Zaključak o usvajanju Izvješća o korištenju sredstava proračunske zalihe Grada Duge Rese za 2021. godinu, donošenje,

Prijedlog Zaključka o usvajanju izvješća o korištenju sredstava proračunske zalihe za 2021. g., s obrazloženjem točke, dostavljen je u radnim materijalima, uz poziv za sjednicu. Predlaže se Gradskom vijeću donošenje zaključka u predloženom tekstu.

Predlagatelj je gradonačelnik. Izvjestitelj za predlagatelja je pročelnica Upravnog odjela za proračun, financije, javne prihode i gradsku riznicu Mira Fudurić Kurelić koja je upoznala s korištenjem sredstava proračunske zalihe u ukupnom iznosu 27.360,80 kn. Iznosom 7.183,62 kn plaćeno je KA županiji za plaćanje računa dobavljačima za prehranu operativnih snaga CZ angažiranih na područjima pogođenim potresom, a 20.177,18 kn je plaćena poticajna naknada Fondu za zaštitu okoliša za smanjenje količine miješanog komunalnog otpada.

Predsjednik Gradskog vijeća otvorio je raspravu u kojoj su u svojim raspravama vijećnici Jasmin Sarvan, Zlatko Matičić, Vjekoslav Tutek, Miroslav Furdek, Mijo Ivanić, Marijo Popovački, Branko Primužak, gradonačelnik Tomislav Boljar i predsjednik Gradskog vijeća Ivan Moguš istaknuli potrebu podizanja svijesti građana o razdvajanju otpada dostavom promidžbenih materijala i putem medija. Ljudi nisu svjesni fiksne i varijabilne cijene odvoza otpada. Istaknut je problem odlaganja otpada ljeti za vrijeme turizma jer turisti kad se vraćaju ostavljaju smeće uz kontejnere stambenih zgrada jer su zaključani. Predloženo je da se na 3-4 lokacije postave dodatni spremnici za miješani komunalni otpad na razini Grada gdje dolazi veći broj turista, a i na tom prostoru aktivirati redarsku službu. Bez kazni se nije dovelo reda. Istaknut je problem u rasporedu odvoza miješanog komunalnog otpada. Tri odvoza su dovoljna, ali ne svakih sedam dana, već svakih deset. Ukoliko bi bio odvoz manje i fiksna cijena bi mogla biti manja, napomenuto je u raspravi. Ljudi će se mijenjati kad im se dobro objasni, jer sve ovisi o kvaliteti ljudi i njihovom shvaćanju. Sredstva kojima je plaćena poticajna naknada za smanjene količine miješanog komunalnog otpada Fondu za zaštitu okoliša mogao bi se kvalitetnije uložiti za druge namjene i na to kao pojedinci možemo utjecati, napomenuto je u raspravi.

Na predloženi zaključak o korištenju proračunske zalihe vijećnici u raspravi nisu iznijeli primjedbe. Zaključena je rasprava i predsjednik je dao prijedlog zaključka na glasovanje. Prihvaćen je jednoglasno s 10 glasova ZA

**Gradsko vijeće donijelo je Zaključak o usvajanju Izvješća o korištenju sredstava proračunske zalihe Grada Duge Rese za 2021. godinu, u predloženom tekstu.**

22./ Odluka izmjeni Odluke o zaduživanju Grada Duge Rese za ESIF kredit za javnu rasvjetu HBOR-a, donošenje.

Prijedlog Odluke dostavljen je u radnim materijalima. Predlaže se Gradskom vijeću da je donese u predloženom tekstu.

Predlagatelj je gradonačelnik, a izvjestitelj za predlagatelja pročelnica Mira Fudurić Kurelić. Pročelnica je objasnila da je u donesenoj Odluci o zaduživanju Grada Duge Rese za ESIF kredit za javnu rasvjetu HBOR-a greškom upisan naziv kapitalnog projekta K101635 Energetski učinkovita rasvjeta za modernizaciju sustava javne rasvjete umjesto kapitalnog projekta K101636 Modernizacija sustava javne rasvjete Grada Duge Rese. Iz tog razloga predlaže se Gradskom vijeću donošenje Odluke o izmjeni u dostavljenom tekstu.

Predsjednik Gradskog vijeća otvorio je raspravu u kojoj je vijećnik Marijo Popovački upozorio i na tehničke greške u radnim materijalima u prethodnim točkama u Oduci o planu upravljanja i raspolaganja imovinom, članku 10. „2020.g.“ treba ispraviti u „2021.g.“ i u zadnjoj rečenici dostavljenog obrazloženja za točku dnevnog reda Izvješća o izvršenju Programa održavanja komunalne infrastrukture u 2020. g. ispraviti „2019.g.“ u „2020. g.“

Uočena tehnička greška u pisanju ispraviti će se u čistopisu donesene Odluke.

Na predloženu Odluku vijećnici nisu imali primjedbi. Predsjednik je predložio zaključak i dao na glasovanje. Prihvaćen je jednoglasno s 10 glasova ZA.

**Gradsko vijeće donijelo je Odluku o izmjeni Odluke o zaduženju Grada Duge Rese za ESIF kredit za javnu rasvjetu HBOR-a, u predloženom tekstu.**

23./ Odluka o izmjeni Programa demografske obnove Grada Duge Rese, donošenje.

Predložena odluka, s obrazloženjem, dostavljena je vijećnicima na njihove e-mail adrese 25. 02. 2021. godine i u pisanoj formi podijeljena prije početka sjednice. Predlaže se Gradskom vijeću da je donese u predloženom tekstu.

Predlagatelj je gradonačelnik. Izvjestitelj za predlagatelja je pročelnica Kristina Luketić kojoj je predsjednik Gradskog vijeća dao riječ kako bi upoznala s predloženom odlukom kojom se, obzirom na iskazani interes zainteresiranih građana u objavljenom javnom pozivu za iskaz interesa za kupnju građevinskih zemljišta u k.o. Duga Resa 2, u Banjavčićevoj ulici potrebno povećati dobnu granicu korisnika programa s 40 na 45 godina života. Predlaže se i da prihvatljivi korisnici za gradnju kuće budu i samci. Predlaže se Gradskom vijeću prihvaćanje Odluke u dostavljenom tekstu.

Predsjednik Gradskog vijeća otvorio je raspravu. Vijećnici se nisu javili za raspravu pa je predsjednik dao prijedlog zaključka na glasovanje. Prihvaćen je jednoglasno s 10 glasova ZA

**Gradsko vijeće donijelo je Odluku o izmjeni Programa demografske obnove Grada Duge Rese, u predloženom tekstu.**

24. Odluka o dopuni Odluke o mjerama pomoći lokalnom gospodarstvu i

stanovništvu za ublažavanje posljedica izazvanih bolešću COVID-19, donošenje.

Prijedlog odluke dostavljen je vijećnicima na njihove e-mail adrese 25. 02. 2021. g. Isti radni materijal za točku podijeljen je vijećnicima prije početka sjednici. Predlaže se Gradskom vijeću donošenje Odluke u dostavljenom tekstu.

Predlagatelj je gradonačelnik, a izvjestitelj za predlagatelja pročelnica Kristina Luketić. Pročelnica je obrazložila da je na očekivano popuštanje mjera zabrane rada nekih djelatnosti – odobrenje rada terasa ugostiteljskih objekata odlukom predložena oslobađanje od plaćanja zakupnine za korištenje javnih površina /terase/ za ugostiteljske objekte do odluke Stožera CZ o odobrenju rada i u zatvorenim poslovnim prostorima.

Predsjednik Gradskog vijeća otvorio je raspravu u kojoj je vijećnik Vjekoslav Tutek predložio da se predloženom Odlukom regulira i privremeno oslobodi naplata korištenja javne površine za ugostiteljske objekte do 1. lipnja 2021., a u slučaju da bude i nakon toga zabrana rada u zatvorenim poslovnim prostorima ugostiteljskih objekata da se primjena odluke produži za sve vrijeme dok ta zabrana traje. Vijećnik je razlogom za iznijeti prijedlog iznio najavljen treći val zaraze bolešću i da su objekti dugo zatvoreni.

Vijećnici na iznijeti prijedlog nisu imali primjedbi.

Predsjednik Gradskog vijeća zaključio je raspravu i dao prijedlog zaključka o prihvaćanju Odluke o dopuni Odluke o mjerama lokalnom gospodarstvu i stanovništvu za ublažavanje posljedica izazvanih bolešću COVID-19 s izmjenom koju je predložio vijećnik Vjekoslav Tutek u svojoj raspravi na glasovanje. Prihvaćen je jednoglasno s 9 glasova ZA.

**Gradsko vijeće donijelo je Odluku o dopuni Odluke o mjerama pomoći lokalnom gospodarstvu i stanovništvu za ublažavanje posljedica izazvanih bolešću COVID-19, u predloženom tekstu.**

**Prihvaćen je prijedlog vijećnika da se predloženom Odlukom regulira i privremeno obustavi naplata korištenja javne površine za ugostiteljske objekte do 1. lipnja 2021., odnosno u slučaju da i nakon toga bude zabranjen rad u zatvorenim poslovnim prostorima ugostiteljskih objekata da se primjena odluke produži za sve vrijeme dok ta zabrana traje.**

Predsjednik Gradskog vijeća zaključio je 34. sjednicu i zahvalio nazočnima.

Dovršeno u 11,15 sati.

Zapisnik sastavila PREDSJEDNIK GRADSKOG VIJEĆA

Mirjana Duganić Ivan Moguš